डेढ़ घंटे बाद रवाना हुए थावरचंद, प्रोटोकॉल अफसर ने थाने में की शिकायत
एयर एशिया की फ्लाइट नं. 15972 ने कर्नाटक के राज्यपाल  AirAsia Flight Leaves Behind Karnataka Governor, Airlines Launches Probe
कर्नाटक में राज्यपाल थावरचंद गहलोत को देरी से पहुंचने की वजह से फ्लाइट में नहीं बैठाया गया। हालांकि मामले ने तूल पकड़ा तो अब एयरलाइंस ने जांच का आदेश दे दिया है। साथ ही कहा कि उचित कार्रवाई की जाएगी। 
मामला क्या था?
कर्नाटक के राज्यपाल थावरचंद गहलोत बेंगलुरु के कैम्पेगौड़ा इंटरनेशनल एयरपोर्ट से 27 जुलाई (गुरुवार) को एयर एशिया की फ्लाइट (I15972) से हैदराबाद जाने वाले थे। लेकिन ये राज्यपाल की ये फ्लाइट मिस हो गई। एयर एशिया की फ्लाइट छूटने के बाद थावरचंद गहलोत डेढ़ घंटे बाद दूसरी फ्लाइट से हैदराबाद रवाना हो पाए।
एयर एशिया ने क्या कहा?
एयर एशिया के प्रवक्ता ने कहा, 'हमें घटना का खेद है। इसकी जांच कराई जाएगी। एयरलाइंस के सीनियर अफसरों की टीम गवर्नर ऑफिस से बात करेगी। हम पेशेवर उच्च मानकों के लिए प्रतिबद्ध हैं। प्रोटोकॉल का पालन हर सूरत में होता है। हम गवर्नर ऑफिस से हमारे रिश्तों की कीमत समझते हैं।'
गहलोत लाउंज में थे और फ्लाइट रवाना हो गई
रिपोर्ट्स के मुताबिक, राज्यपाल थावरचंद गहलोत एयरपोर्ट लाउंज में इंतजार कर रहे थे और फ्लाइट उन्हें छोड़कर रवाना हो गई। घटना के बाद प्रोटोकॉल अफसर ने एयरपोर्ट थाने में शिकायत दर्ज कराई और इसे प्रोटोकॉल का उल्लंघन बताया।
राज्यपाल के लिए प्रोटोकॉल अलग
इंडियन एक्सप्रेस के मुताबिक VVIP जैसे राष्ट्रपति, प्रधानमंत्री, गृह मंत्री, मुख्यमंत्री, और सुप्रीम कोर्ट के चीफ जस्टिस के लिए सेरेमोनियल लाउंज में स्पेशल एक्सेस होता है। राज्यपाल के मामले में किसी भी तरह की तलाशी का प्रोटोकॉल जरूरी नहीं है।
राज्यपाल को एक गाड़ी में सेरेमोनियल लाउंज से सीधे एयरक्राफ्ट तक ले जाया जा सकता था। फ्लाइट के उड़ने के बाद आधे घंटे पहले बोर्डिंग बंद कर दी जाती है। अन्य यात्रियों के बोर्डिंग हो जाने के बाद गवर्नर की प्रोटोकॉल टीम अलर्ट हो जाती है। गवर्नर फ्लाइट में चढ़ने वाले आखिरी पैसेंजर होते है। देरी होने पर भी गवर्नर से कोई सवाल नहीं किया जाता।
एयरएशिया मामले की जांच कर रही
एयरएशिया ने आधिकारिक तौर पर बयान जारी करते हुए कहा कि हमें इस घटना का खेद है, मामले की जांच की जा रही है। इसके बाद मामले में उचित कार्रवाई की जाएगी। एयर एशिया की सीनियर लीडरशिप राज्यपाल के दफ्तर में संपर्क कर उन्हें मामले की जानकारी दी जाएगी।
आप ये खबरें भी पढ़ सकते है...
प्रोफेसर पर महिला डॉक्टर से छेड़छाड़ करने का आरोप, दिल्ली-मुंबई फ्लाइट में हुई घटना
दिल्ली से मुंबई जा रहे एक प्रोफेसर पर फ्लाइट में महिला यात्री से छेड़छाड़ करने का आरोप लगा है। 26 जुलाई को हुई इस घटना में पीड़ित महिला 24 साल की डॉक्टर है। उसने शिकायत में आरोप लगाया, 'प्रोफेसर उसके बगल वाली सीट पर बैठा हुआ था। पूरी खबर पढ़े...
एअर इंडिया फ्लाइट में पैसेंजर ने ऑफिसर को थप्पड़ मारा,गर्दन मरोड़ी
सिडनी से दिल्ली जा रही एअर इंडिया की फ्लाइट में मारपीट की घटना सामने आई है। एक पैसेंजर ने एअर इंडिया के सीनियर ऑफिसर को थप्पड़ मारा।इतना ही नहीं, पैसेंजर ने अधिकारी की गर्दन भी मरोड़ी और उनके साथ गाली-गलौज की। पूरी खबर पढ़े...